ધારાસભ્ય પ્રદીપ પરમારે જણાવ્યું કે ૨૦ દિવસ પહેલા આ બકરાની ચોરી વિષે મેઘાણીનગર પોલીસ સ્ટેશનમાં ફરિયાદ કરી હતી. આ મુદ્દે પોલીસ તપાસ કરી રહી હતી અને ત્યારે થોડા દિવસ પહેલા ખબર પડી કે અમદાવાદ રેલવે સ્ટેશનથી આ બકરાને મુંબઈ તરફ લઇ જવામાં આવી રહ્યો છે તેના ફૂટેજના આધારે આગાળ તપાસ કરવામાં આવી. મેઘાણીનગર વિસ્તારના ACPએ આ બાબતે સંકલન કરીને સુરત LCB ને જાણ કરી કે ચોરાયેલો બકરો ટ્રેનમાં આવી રહ્યો છે જેથી સુરત પોલીસે રેલવે સ્ટેશનને તપાસ ચાલુ કરી. દરમિયાન સુરત પોલીસે બકરાને લઇ જતા આરોપી વાળી ટ્રેનમાં તપાસ કરી, જ્યાં પોલીસે આ બકરાને જોયો અને પોલીસને જોઇને આરોપી સ્ટેશનથી ચુપકીથી ભાગી ગયો અને પોલીસે બકરાને લઇ લીધો હતો. મેઘાણીનગર પોલીસ સ્ટાફના માણસો આ બકરાને બીજા દિવસે સુરત લઇ આવ્યા અને બકરાને માલિકને સોંપ્યો. અમદાવાદના અસારવામાંથી બકરો ચોરાયા બાદ તેને કદાચ આરોપીઓએ વેચવાનો પ્રયાસ કર્યો હશે પરંતુ બકરો વેચતા કપડાઇ ન જવાય તેના ડરે તેઓએ થોડા દિવસ સુધી તેને સંઘરી રાખ્યો અને ત્યાર બાદ સુરત લઇ જઇ રહ્યા હતા ત્યારે આ બકરો પોલીસે જપ્ત કર્યો હતો.